4. ΑΠΟΦΑΣΗ ΥΠΟΥΡΓΩΝ ΔΗΜΟΣΙΑΣ ΤΑΞΗΣ, ΒΙΟΜΗΧΑΝΙΑΣ ΕΝΕΡΓΕΙΑΣ &  ΤΕΧΝΟΛΟΓΙΑΣ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Δ3/26080 της 22 Δεκ./19 Ιαν. 1996 (ΦΕΚ Β' 43) Κανονισμός εγκαταστάσεων αποθήκευσης και διακίνησης υγρών καυσίμων σε αεροδρόμια. Έχοντας υπόψη: α.Τις διατάξεις του άρθρ. 15 του Νομ. 1571/1985 για τη ρύθμιση θεμάτων πετρελαϊκής πολιτικής και εμπορίας πετρελαιοειδών (ΦΕΚ 192/Α/14-11-85). β.Τις διατάξεις του άρθρ. 10 του Π.Δ. 437/1985 "περί καθορισμού και ανακατανομής των αρμοδιοτήτων των Υπουργείων" (ΦΕΚ 157/19-9-85/τ. Α'). γ.Το άρθρ. 22 του Ν. 1682/1987 "Μέσα και όργανα αναπτυξιακής πολιτικής κλπ." (ΦΕΚ 14/16-287/τ.Α). δ.Τις διατάξεις του ΠΔ. 460/1976 (ΦΕΚ 170/6-776/τ.Α'). ε.Την απόφαση 17484/282/1978 (ΦΕΚ 283/30-378/τ. Β') του Υπουργού Βιομηχανίας και Ενέργειας, την απόφαση 17483/1978 (ΦΕΚ 269/30-3-78/τ.Β') του Υπουργού Βιομηχανίας, και Ενέργειας, ως και το ΠΔ. 44/1987 (ΦΕΚ 15/17-2-87/τ.Α'). στ.Την απόφαση 34628/799/1985 (ΦΕΚ 799/3112-85/τ.Β΄) του Υπουργού Βιομηχανίας, Ενέργειας και Τεχνολογίας. ζ.Τον Γενικό Οικοδομικό Κανονισμό (Ν. 1577/85) όπως τροποποιήθηκε με τους Ν. 1647/86 και Ν. 1772/88. η.Το Π.Δ. 381/1989 (ΦΕΚ 168/Α/89) "Οργανισμός του Υπουργείου Βιομηχανίας, Ενέργειας και Τεχνολογίας". θ)Το γεγονός ότι από τις διατάξεις αυτής της απόφασης δεν προκαλείται δαπάνη εις βάρος του Κρατικού προϋπολογισμού, αποφασίζουμε: 1.Καθορίζουμε δια του παρόντος Κανονισμού τις γενικές οδηγίες για τη διαμόρφωση, σχεδίαση, την κατασκευή, την ασφαλή λειτουργία και τα μέτρα και μέσα πυροπροστασίας των εγκαταστάσεων εναποθήκευσης και διακίνησης υγρών καυσίμων στα αεροδρόμια καθώς και τον εξοπλισμό τους. Οι Κατηγορίες των υγρών καυσίμων στα αεροδρόμια ακολουθούν τη γενική ταξινόμηση, όπως αυτή αναφέρεται στην Κοινή υπουργική απόφαση 34628/1985 (ΦΕΚ 799/31-12-1985). 2.Ειδικότερα για τις υπάρχουσες και νόμιμα λειτουργούσες ήδη από χρόνο προγενέστερο της δημοσίευσης της παρούσης Υπουργικής απόφασης εγκαταστάσεις υγρών καυσίμων στα αεροδρόμια, χορηγείται προθεσμία προσαρμογής τους στα μέτρα που προβλέπουν οι διατάξεις της παρούσας απόφασης, στα οποία συμπεριλαμβάνονται και τα πρόσθετα μέτρα πυροπροστασίας που τυχόν θα επιβληθούν (βλ. Κεφ. 9), ως εξής: 2.1.Από τη δημοσίευση της παρούσας: α.Ένας (1) μήνας για την υποβολή από την Εταιρεία προς την Πυροσβεστική Υπηρεσία, για έγκριση, μελέτης πυροπροστασίας για τις εγκαταστάσεις που διαθέτουν υπόγειες, θαμμένες, ημιθαμμένες ή εγκιβωτισμένες δεξαμενές καυσίμων και υποχρεούνται στη λήψη μόνο φορητών μέσων πυροπροστασίας σύμφωνα με τις διατάξεις της παρούσας απόφασης. β.3 μήνες για την υποβολή από την Εταιρεία προς την Πυροσβεστική Υπηρεσία, για έγκριση, μελέτης πυροπροστασίας για εγκαταστάσεις στις οποίες υπάρχουν υπέργειες δεξαμενές, καθώς και για τις εγκαταστάσεις που διαθέτουν υπόγειες, θαμμένες ημιθαμμένες ή εγκιβωτισμένες δεξαμενές καυσίμων αλλά υποχρεούνται στην εγκατάσταση μόνιμων μέσων πυρόσβεσης σύμφωνα με τις διατάξεις της παρούσας. Διευκρινίζεται ότι σε περίπτωση συνιδιοκτησίας, η μελέτη πυροπροστασίας θα υποβληθεί για την εγκατάσταση αυτή από την συνιδιοκτήτρια Εταιρεία που έχει τη διοίκηση της εγκατάστασης κατά την έκδοση της παρούσας Υπουργικής Απόφασης. 2.2.Από την έγκριση της αντίστοιχης μελέτης πυροπροστασίας από την Πυροσβεστική Υπηρεσία: α.Ένας (1) μήνας για την προσαρμογή τους οι εγκαταστάσεις με φορητά πυροσβεστικά μέσα. β.Έξι (6) μήνες για την προσαρμογή τους στις απαιτήσεις του παρόντος Κανονισμού για τις εγκαταστάσεις που υποχρεούνται στην εγκατάσταση επαρκούς υδροδοτικού συστήματος και αφροποιητικού συστήματος στις υπόγειες δεξαμενές. γ.12 μήνες για την προμήθεια και εγκατάσταση αντλιοστασίου νερού πυρόσβεσης και ψύξης και επιτυχή εγκατάσταση του συνόλου των περιλαμβανομένων στη μελέτη πυροπροστασίας μέσων και μέτρων πυροπροστασίας της εγκατάστασης. δ.18 μήνες για την εγκατάσταση δακτυλίων ψύξης σε δεξαμενές διαμέτρου μεγαλύτερης των 20 μέτρων. 3.Διευκρινίζεται ότι ο πιθανός πρόσθετος χρόνος που θα απαιτηθεί για τη χορήγηση διαφόρων αδειών από τα συναρμόδια Υπουργεία, θα επεκτείνει αντίστοιχα τους παραπάνω χρόνους των εδαφ. β, γ και δ της παρ. 2.2, με την προϋπόθεση ότι θα έχουν γίνει έγκαιρα όλες οι απαιτούμενες ενέργειες από τις ενδιαφερόμενες Εταιρείες. 4.Για τη χορήγηση άδειας λειτουργίας στις υφιστάμενες εγκαταστάσεις της παρ. 2 κατά τη περίοδο προσαρμογής τους στις απαιτήσεις της (Μετά τη σελ. 636,12) Σελ. 636,13 Τεύχος 1241 – Σελ. 131 Ασφάλεια, Λειτουργία και Εκμετάλλευση 38.Μ.β.4 παρούσας απόφασης, θα λαμβάνεται υπόψη το πιστοποιητικό πυροπροστασίας που εκδόθηκε ή θα εκδοθεί με βάση τον εγκεκριμένο ειδικό κανονισμό πυρασφαλείας (Ε.Κ.ΠΥ) ή την εγκεκριμένη μελέτη πυροπροστασίας, σύμφωνα με το οποίο χορηγήθηκε η τελευταία άδεια λειτουργίας της εγκατάστασης. 4.1.Μελέτη πυροπροστασίας. Η Μελέτη πυροπροστασίας της εγκατάστασης συντάσσεται με μέριμνα της ενδιαφερόμενης επιχείρησης και υπογράφεται από πρόσωπο που έχει τα προσόντα, σύμφωνα με τις ισχύουσες διατάξεις, υποβάλλεται δε στην αρμόδια Πυροσβεστική Υπηρεσία προς έγκριση. Πρέπει να περιλαμβάνει σύμφωνα με τους κανόνες της παρούσας απόφασης:  Τα προληπτικά μέτρα πυροπροστασίας του συνόλου της εγκατάστασης.  Τα κατασταλτικά μέσα καταπολέμησης πυρκαγιάς.  Τη συγκρότηση ομάδας (ή ομάδων) πυροπροστασίας από το προσωπικό της εγκατάστασης. Επίσης, θα καθορίζει το είδος της εκπαίδευσης και τα ειδικά καθήκοντα της ομάδας (ή των ομάδων) πυροπροστασίας σε θέματα πρόληψης, περιστολής και καταστολής της πυρκαγιάς, καθώς και τον τρόπο δράσεως της ομάδας ή των ομάδων. Για τη χορήγηση, από τις αρμόδιες Υπηρεσίες, των αδειών εγκαταστάσεως, επεκτάσεως ή εκσυγχρονισμού εγκαταστάσεων αποθήκευσης και διακίνησης υγρών καυσίμων σε αεροδρόμια, απαιτείται, πλην των λοιπών δικαιολογητικών, και η υποβολή της Μελέτης Πυροπροστασίας θεωρημένης από την αρμόδια Πυροσβεστική Υπηρεσία. Η άδεια λειτουργίας των εν λόγω εγκαταστάσεων θα εκδίδεται εφόσον προσκομισθεί, στην αρμόδια για την έκδοση της άδειας λειτουργίας Υπηρεσία, πιστοποιητικό της αρμόδιας Πυροσβεστικής Υπηρεσίας ότι έχουν ληφθεί τα αναφερόμενα στη μελέτη Πυροπροστασίας μέτρα πυροπροστασίας. Το πιστοποιητικό αυτό της Πυροσβεστικής Υπηρεσίας ισχύει για 5 χρόνια. Η Μελέτη Πυροπροστασίας και το Πιστοποιητικό πυροπροστασίας εκδίδονται για οποιαδήποτε περίπτωση ίδρυσης, επέκτασης, διαρρύθμισης και εκσυγχρονισμού εγκαταστάσεων αποθήκευσης και διακίνησης υγρών καυσίμων σε αεροδρόμια για τις οποίες θα εκδοθούν οι αντίστοιχες άδειες εγκαταστάσεως και λειτουργίας. Επίσης, Μελέτη Πυροπροστασίας και Πιστοποιητικό Πυροπροστασίας απαιτούνται για την προσαρμογή των υφισταμένων εγκαταστάσεων με τις διατάξεις της παρούσας. Σελ. 636,14 Τεύχος 1241 – Σελ. 132 Προκειμένου να εγκριθεί η μελέτη Πυροπροστασίας κάθε εγκατάστασης από την αρμόδια Πυροσβεστική Υπηρεσία, πρέπει να υποβληθούν εκτός των άλλων απαραίτητων εντύπων, μελετών και σχεδίων και τα παρακάτω στοιχεία εφόσον απαιτούνται: 1.Λεπτομερής κατάσταση των πιθανών κινδύνων, περιλαμβανομένων των τοποθεσιών εκδήλωσης, της διάταξης των επικίνδυνων περιοχών και των επικίνδυνων (εύφλεκτων ή εκρηκτικών) υλικών που διακινούνται ή επεξεργάζονται. 2.Τύπος διατιθέμενου αφρογόνου και αναλογία ανάμιξης. 3.Μέγιστη ποσότητα αφροδιαλύματος που δυνατόν να απαιτηθεί και το απόθεμα της εγκατάστασης σε αφρογόνο. 4.Υπολογισμοί βάσει των οποίων προσδιορίστηκε η μέγιστη απαίτηση σε αφρό. 5.Υδραυλικός υπολογισμός της εγκατάστασης αφρού. 6.Αναφορά όλων των διατιθεμένων αφροποιητικών μέσων (τύπος, παροχή). 7.Θέσεις γραμμών αφρού, ανιχνευτών (αν υπάρχουν), μηχανισμών χειρισμού, εγκαταστάσεων αφροπαραγωγής, στομίων εξόδων αφρού, σημείων σύνδεσης αυτοκινήτων (αν υπάρχουν), άλλων βοηθητικών πυροσβεστικών μηχανισμών. 38.Μ.β.4 Ασφάλεια, Λειτουργία και Εκμετάλλευση 8.Απαίτηση σε νερό (πόσο νερό για τη μέγιστη αφροπαραγωγή και πόσο για πρόσθετη χρήση). 9.Διατιθέμενη συνολική ποσότητα νερού, χρόνος παροχή, πίεση, χωρητικότητα δεξαμενής νερού, αναφορά μόνιμων ψυκτικών συστημάτων και συστημάτων καταιονισμού. 10.Σχέδιο με υδρολύψεις, κατανομή δικτύου νερού, μηχανισμούς λειτουργίας, βάνες κ.λ.π. 11.Συνολικά γραμμικά σχέδια των παραπάνω (παρ. 7 και 10), εφόσον απαιτούνται. 12.Λεπτομέρειες και επεξηγήσεις των ειδικών περιπτώσεων και χαρακτηριστικών. Προκειμένου να εκδοθεί το πιστοποιητικό πυροπροστασίας απαιτείται να υποβληθούν:  Γενική κατάσταση όλου του υπόλοιπου φορητού, μόνιμου ή ημιμόνιμου πυροσβεστικού εξοπλισμού (ποσότητα, τύπος, ικανότητα). Σχετικά με τους πυροσβεστήρες, αυτοί θα συνοδεύονται με πιστοποιητικά ετοιμότητας και ανελλιπούς περιοδικού ελέγχου.  Βεβαίωση του Νομ. 1599/86 υπογεγραμμένη από τον υπεύθυνο Μηχανολόγο ή Μηχανικό ή το Γενικό Διευθυντή της Εταιρείας, ότι όλος ο πυροσβεστικός εξοπλισμός συντηρείται τακτικά και ότι είναι σε πλήρη ετοιμότητα. Η έγκριση της αρτιότητας του πυροσβεστικού συστήματος ανήκει αποκλειστικά στην υπεύθυνη Πυροσβεστική Υπηρεσία της περιοχής που θα εκδόσει το απαραίτητο πιστοποιητικό. Η Πυροσβεστική Υπηρεσία έχει το δικαίωμα να ενεργεί αυτεπάγγελτα έλεγχο οποτεδήποτε κρίνει σκόπιμο, για την εφαρμογή της παρούσας απόφασης. Σε περίπτωση μη τήρησης των μέσων και μέτρων πυροπροστασίας που προβλέπονται στην εγκεκριμένη μελέτη πυροπροστασίας, έχει το δικαίωμα ανάκλησης του πιστοποιητικού με ταυτόχρονη γνωστοποίηση στις αρμόδιες Υπηρεσίες του ΥΒΕΤ και της Υ.Π.Α. 5.Τα στοιχεία που αναφέρονται σε θέματα κατασκευής δεξαμενών, λεκανών ασφαλείας και αποστάσεων ασφαλείας σύμφωνα με την παρούσα υπουργική απόφαση θα ελέγχονται από τις Υπηρεσίες του ΥΒΕΤ που είναι αρμόδιες για τη χορήγηση αδειών εγκατάστασης και λειτουργίας των εγκαταστάσεων αποθήκευσης και διακίνησης υγρών καυσίμων, τα δε μέτρα και μέσα πυροπροστασίας (μόνιμα, ημιμόνιμα και φορητά), σύμφωνα με την παρούσα, θα ελέγχονται από τις Υπηρεσίες του Πυροσβεστικού Σώματος. 6.Από την έναρξη ισχύος της παρούσας απόφασης καταργούνται για τις εγκαταστάσεις αποθήκευσης και διακίνησης υγρών καυσίμων σε αεροδρόμια: α.Το Π.Δ. 460/76 "περί λήψεως μέτρων πυρασφάλειας υπό βιομηχανικών και Βιοτεχνικών Επιχειρήσεων και αποθηκών" (ΦΕΚ 170/ τ. Α'/76). β.Η κατάταξη σε κατηγορίες από άποψη κινδύνου πυρκαγιάς της αποφάσεως 17483/281/1978 (ΦΕΚ 269/30-3-78/τ.Β') καθόσον αφορά μόνο τις εγκαταστάσεις αποθήκευσης και διακίνησης υγρών καυσίμων σε αεροδρόμια. γ.Η παράγραφος υπό στοιχείο Ι, του κεφαλαίου Β και υπό τον τίτλο "Εγκαταστάσεις αποθήκευσης υγρών καυσίμων Βγ" της απόφασης του Υπουργού Βιομηχανίας και Ενέργειας υπ' αριθ. 17484/282/1978 (ΦΕΚ 283/30-3-78/τ.Β'), "περί εφαρμοστέων μέτρων πυροπροστασίας βιομηχανικών και βιοτεχνικών επιχειρήσεων" ως και το κεφάλαιο Α υπό τον τίτλο "Προληπτικά μέτρα πυρασφάλειας", καθόσον αφορά μόνον τις εγκαταστάσεις αποθήκευσης και διακίνησης υγρών καυσίμων σε αεροδρόμια. δ.Κάθε άλλη διάταξη, που περιέχει όμοια ή διαφορετική ρύθμιση των θεμάτων της παρούσας απόφασης. Εξακολουθούν να ισχύουν οι διατάξεις των παραπάνω εδαφίων α) και β) και γ) καθ' ο μέρος αναφέρονται στις εγκαταστάσεις προαγωγής, εμφιάλωσης και αποθήκευσης υγραερίων ως και σε εγκαταστάσεις εξόρυξης υδρογονανθράκων και παραγωγής, συσκευασίας και αποθήκευσης λιπαντικών ελαίων και λιπών. 7.Ενσωματώνεται και αποτελεί αναπόσπαστο μέρος της παρούσας κοινής υπουργικής απόφασης ο Κανονισμός Εγκαταστάσεων Αποθήκευσης και Διακίνησης Υγρών Καυσίμων σε Αεροδρόμια που ακολουθεί. 8.Η παρούσα ισχύει από τη δημοσίευσή της στην Εφημερίδα της Κυβερνήσεως. (ακολουθεί κείμενο κανονισμού) (Μετά τη σελ. 636,14) Σελ. 636,15 Τεύχος 1241 – Σελ. 133 Ασφάλεια, Λειτουργία και Εκμετάλλευση 38.Μ.β.4 38.Μ.β.4 Ασφάλεια, Λειτουργία και Εκμετάλλευση Τέλη Αεροπορικών ταξιδίων 38.Μ.γ.1-2 